paragraph_text: Rijeka nastaje spajanjem južne (engl. "South Fork Pit River") i sjeverne grane (engl. "North Fork Pit River"). Južna grana zajedno s najduljim izvorima, potokom Cedar Creek koji se ulijeva u potok West Valley Creek, duga je oko 93 km. Izvor se nalazi jugoistočno od planine Buck u planinama Warner u jugoistočnom dijelu nacionalne šume "Modoc National Forest", samo 14 km zapadno od granice sa saveznom državom Nevada. Sjeverna grana, s potokom Linnville Creek, počinju oko 8 km jugoistočno od gradića Davis Creek. Nakon 48 km spaja se s južnim krakom sjeverno od gradića Alturasa. Rijeka je u svom tijeku pregrađena s nekoliko brana u svrhu dobivanja električne energije, te se ulijeva u jezero Shasta gdje čini najduži rukavac jezera (oko 50km).